Сафі Марсо

**Сафі Марсо́** ( ); уроджаная **Сафі Мапю** (); нарадзілася 17 лістапада 1966) — француская кінаакторка, кінарэжысэр, пісьменьніца, сьпявачка.

## Біяграфія
Сафі Марсо нарадзілася 17 лістапада 1966 году ў невялікім гарадку Жанцыльі, пад Парыжам. Яе бацька працаваў шафёрам трэйлера, а маці прадаўцом.

У кіно трапіла амаль выпадкова — даведаўшыся ад адной са сваіх сябровак, што кінарэжысэр Клод Пінато набірае падлеткаў для свайго новага фільму «Бум», вырашыла за кампанію схадзіць зь ёй на кінапробы. У выніку 14-гадовую Сафі абралі на галоўную ролю зь некалькі тысячаў прэтэндэнтак. Гэты фільм («Бум», 1980 г.) меў грандыёзны посьпех, і пасьля яго паказу Сафі ў імгненьне стала зоркай. Пасьля быў зьняты працяг фільму — «Бум 2» (1982), за які яна, яшчэ юначкай, атрымала прэмію «Сезар» у намінацыі «Лепшы дэбют і самая шматабяцаючая актрыса».

У 16 гадоў яна зьнялася ў фільме «Форт Саган», разам з Жэрарам Дэпард’ё і Катрын Дэнёф. Разам з Дэпард’ё яна яшчэ зьнялася ў фільме Марыса П’яла «Паліцыя».

У 1984 г. Сафі сыграла ў фільме «Шалёнае каханьне». Гэта быў яе першы фільм Анджэя Жулаўскага. Прыкладна ў той жа час яна падпісала шматмільённы кантракт з буйнейшай кінакампаніяй Францыі «Gaumont». Але, ў хуткім часе, разторгла яго, закахаўшыся ў польскага кінарэжысэра Анджэя Жулаўскага, і пакінуўшы работу ў кінакампаніі. Кампанія выставіла вялікую няўстойку ў некалькі мільёнаў францускіх франкаў. Але акторка выплаціла гэтую суму, патраціўшы амаль усе заробленыя грошы. Пасьля былі фільмы ў Жулаўскага «Мае ночы прыгажэй за вашы дні» і «Блакітная нота».

Першай англамоўнай роляй Сафі Марсо была роля прынцэсы Ізабэлы ў фільме Мэла Гібсана «Храбрае сэрца», які так адказваў на пытаньне, чаму ён абраў менавіта яе: «Яна прыгожа, яна францужанка, і яна добрая актрыса. Выканаўца ролі павінна мець, прынамсі, дзьве з гэтых якасьцей.»

У 1985 г. яна запісвае свой першы (і дагэтуль апошні) поўны альбом «Certitude». Але альбом не атрымаў посьпеху.

Яна зьнімалася з такімі знакамітымі францускімі акторамі, як Жэрар Дэпард’ё, Філіп Нуарэ, Катрын Дэнёф, Жан-Поль Бэльмандо. Фільм «Шуаны!» прынес ёй славу самай рамантычнай актрысы году.

На тэатральнай сцэне Сафі дэбютавала ў 1991 г. у «Эўрыдыке» (роля Ануй). За гэтую работу яна, як адкрыцьцё тэатральнага году, атрымала «Мальера». Праз два гады яна яшчэ сыграла ў «Пігмаліёне».

Вясной 1995 г. Сафі Марсо выступіла ў якасьці свайго першага кароткамэтражнага фільму «Сьвітаньне навыварат» працягласьцю ў 8 хвілін, сцэнары якога яна напісала пад час зьёмак у «Храбрым сэрцы». Фільм «Сьвітаньне навыварат» быў прадстаўлены на адкрыцьці фэстывалю «Упэўнены погляд» ў «Канах» у 1995 годзе.

У 1997 г. Сафі сыграла галоўную ролю ў фільме «Ганна Карэніна».

Адна зь яе работ — дзевятнаццатая карціна пра Джэймза Бонда — «І цэлага сьвету мала».

У перапынках паміж зьёмкамі ў Сафі Марсо здымаецца ў рэкляме. У 1996 г. яна была абраная ў якасьці «твару фірмы» касмэтычнае кампаніі «Guerlain».

За трынаццаць год яна зьнялася ў семнаццаці карцінах.

## Асабістае жыцьцё

Першы раз была ў шлюбе з польскім рэжысэрам Анджэем Жулаўскім, які быў старэйшы за яе на 26 год. Ад гэтага шлюбу нарадзіўся сын Вінсэнт (народжаны 24 ліпеня 1995 г.).

Другі яе шлюб — амэрыканскі прадусар Джым Лемлі, зь якім яна пазнаёмілася пад час здымак фільма «Храбрае сэрца». Ад гэтага шлюбу — дачка Жульет (нар. 13 ліпеня 2002 г.

Сафі Марсо напісала і выдала ў 1996 г. паўаўтабіяграфічны раман «Хлуселька» (), у якім упершыню адважылася распавесьці пра свае любоўныя пачуцьці.

Сёньня, апроч кіно, іграе ў тэатры, піша алеям партрэты любімых пісьменьнікаў, сярод якіх Леў Талстой.

Рэгулярна наведвае Канскі кінафэстываль, любіць творчасьць Баха і Малера, малюе натурморты і акварэлі. Супрацоўнічае з арганізацыямі аховы навакольнага асяродзьдзя.

## Фільмаграфія

### Акторскія працы
* 1980 — «Бум»/ **
* 1982 — «Бум 2» / *La Boum 2*
* 1984 — «Форт Саган» / *Fort Saganne*
* 1984 — «Вясёлая Пасха» / *Joyeuses Paques*
* 1984 — «Шалёнае каханьне» / *L’amour braque*
* 1985 — «Паліцыя» / *Police*
* 1986 — «Зыход у пекла»/ *Descente aux enfers*
* 1987 — «Шуаны!» / *Chouans!*
* 1988 — «Студэнтка» / *L’etudiante*
* 1988 — Мае ночы прыгажэй за вашы дні" / *Mes nuit sont plus belles que vos jours*
* 1989 — «Ціхія палісады» / *Pacific Palisades*
* 1990 — «Для Сашы» / *Pour Sacha*
* 1990 — «Блакітная нота» / *La Note bleue*
* 1992 — «Водар каханьня Фанфан» / *Fanfan*
* 1994 — «Дачка д’Артаньяна» / *La fille de D’Artagnan*
* 1995 — «За аблокамі» / *Par dela les nuages*
* 1995 — «Храбрае сэрца» / *Braveheart*
* 1997 — «Ганна Карэніна» / *Anna Karenina*
* 1997 — «Полымя страсьці» / *Firelight*
* 1997 — «Маркіза» / *Marquise*
* 1998 — «Шчасьлівая страта» / *Lost & Found*
* 1999 — «І цэлага сьвету мала» / *The World Is Not Enough*
* 1999 — «Сон у летнюю ноч» / *A Midsummer Night’s Dream*
* 1999 — «Вернасьць» / *La Fidelite*
* 2000 — «Бяльфягор — прывід Луўра» / *Belphegor — Le fantome du Louvre*
* 2003 — «Алекс і Эмма» / *Alex & Emma*
* 2003 — «Я застаюся!» / *Je Reste!*
* 2003 — «Ключы ад машыны» / *Les clefs de bagnole*
* 2004 — «Гэтым вечарам» / *A ce soir*
* 2005 — «Энтані Цыммер» / *Antony Zimmer*
* 2007 — «Зьнікнуўшая ў Доўле» / *La Disparue de Deauville*
* 2008 — «Жанчыны агенты» / *Les Femmes de l’ombre*
* 2009 — «Не аглядайся» / *Ne te retourne pas*
* 2009 — «Лол» / *Lol*
* 2009 — «Па той бок ложку» / *De l’autre cote du lit*

### Рэжысэр
* 1995 — «Світаньне навыварат» / *L’aube a l’envers*
* 2002 — «Кажы мне аб каханьні» / *Parlez-moi d’amour*
* 2007 — «Зьнікнуўшая ў Доўле» / *La Disparue de Deauville*

## Тэатральная работа
* 1991 — «Эўрыдыка» / *Eurydice*
* 1993 — «Пігмаліен» /*Pygmalion*

## Вонкавыя спасылкі

* Фільмaграфія Сaфі Марсо
* Сaфі Марсо, ўсё пра Сaфі Марсо
* Расейскі фан-клюб Сафі Марсо
* Жыцьцё Сафі Марсо вачамі фатографаў

Катэгорыя:Нарадзіліся ў Парыжы
Катэгорыя:Францускія акторкі